[{"text_idx": "#000000", "text": "Loode \u2013 Eestis, endisel rannarootsialal kuldse liivaga kaetud rannapiiril, 200m Dirhami sadamast ootab Sind uus 2014. aastal valminud kaasaegne ja va\u0308ga hubane ku\u0308lalistemaja, mis sobib nii perepuhkusteks, a\u0308rikohtumisteks, koolitusteks, seminarideks kui ka suuremate pidude pidamiseks."}, {"text_idx": "#000001", "text": "Vo\u0303ta meiega u\u0308hendust +372 5682 5901 vo\u0303i e-posti teel: guesthouse@dirhami.ee"}, {"text_idx": "#000003", "text": "Dirhami ku\u0308lalistemajas on 8 tuba ja o\u0308o\u0308bimisvo\u0303imalus kuni 20-le ku\u0308lalisele. Kaheinimese tubades on ko\u0303igile ku\u0308lalistele hommikumantlid, suured ja va\u0308ikesed ra\u0308tikud ning sussid. Lisaks kahele magamiskohale, mis vastavalt kliendi soovile kas eraldi vo\u0303i kokku to\u0303stetakse, on olemas ka lisavoodite paigutamise vo\u0303imalus. Seda nii ko\u0303ige va\u0308iksematele ku\u0308lalistele reguleeritava ko\u0303rgusega puidust lastevoodi na\u0308ol kui ka vanematele kaaluga kuni 120kg lisavoodi na\u0308ol. Tualett koos pesemisvo\u0303imlusega on iga toa lahutamatu osa, eriti avarad dus\u030ciruumid on aga kasutatavad eraldi samal korrusel."}, {"text_idx": "#000004", "text": "Tubades on kirjutuslaud tooliga ja minibaar."}, {"text_idx": "#000005", "text": "U\u0308le kogu maja levib korralik wifi vo\u0303rk, mis on ku\u0308lalistele tasuta."}, {"text_idx": "#000006", "text": "Mo\u0303nus ro\u0303du ja mugava sisustusega u\u0308hine ku\u0308lalistetuba koos suure LCD-televiisoriga on nii merelt kui maismaalt tulnud inimestele mugavaks puhkepaigaks."}, {"text_idx": "#000007", "text": "Einestamiseruumis serveeritakse hommikuti kl 8:00 \u2013 10:00 Buffet stiilis hommikuso\u0308o\u0308ki ku\u0308lalistemaja klientidele ja vabade kohtade olemasolul ka eelbroneeringuga seilajatele."}, {"text_idx": "#000008", "text": "Dirhami Buffet hommikuso\u0308o\u0308k sisaldab rikkalikku valikut kuumi a\u0308ratusjooke ja kosutavaid suupisteid. Latte, cappuccino, Americano, must- vo\u0303i taimetee, puuviljamahlad, naturaalsed vo\u0303i puuviljadega jogurtid, mu\u0308slid, Kellog \u0301sid, moosid ja mesi, erinevad teraviljatooted sh ro\u0308stsai, ku\u0308psetised, kohaliku kalagurmeeto\u0308o\u0308stuse tooted \u2013 soolalo\u0303he, ku\u0308lm-ja kuumsuitsulo\u0303he, juustud ja singid, va\u0308rske lehtsalat, tomatid, kurgid, soojadest roogadest: pudru, muna peekoniga ja oad tomatikastmes on Hea Pa\u0308eva Algus."}, {"text_idx": "#000009", "text": "Ku\u0308lalistemaja vahetus la\u0308heduses on tasuta parkimine kuni 20-le autole. Majas on videovalve."}, {"text_idx": "#000010", "text": "Pa\u0308eva jooksul on vo\u0303malus tutvuda u\u0308mberkaudse looduse, kohaliku elu-oluga kas jalutades vo\u0303i jalgrattaga so\u0303ites. Lisaks jalgrattarendile on pakutavate lisateenuste hulgas paadirent, saun vo\u0303i ekskursioon Osmussaarele. Lisateenuseid saab broneerida vabade kohtade olemasolul."}, {"text_idx": "#000011", "text": "Suvisel hooajal on avatud paljude lemmik \u2013 rannakohvik, kuhu ja\u0308rjest uusi ja uusi inimesi nii maalt kui merelt kokku so\u0303idab, et kuulsusrikkast elamusest osa saada. Menu\u0308u\u0308 kohustuslikuks osaks on sadamale kohane kala ja muud ho\u0303rgud palad, mis valmistatud kohalikust toormest ja suurest armastusest oma klientide vastu."}, {"text_idx": "#000012", "text": "See puutumatu loodusega romantiline va\u0308ikesadam, mida u\u0308mbritseb vaikne, rahulik ja roheline ma\u0308nnimets, on ideaalne puhkuse- ja ajaveetmisepaik, pakkudes imelisi ja unustamatuid hetki. Tule ja veendu selles ise."}, {"text_idx": "#000013", "text": "Majutuse ja lisateenuste hinnad on so\u0303ltuvalt perioodi pikkusest, aastaajast ja na\u0308dalapa\u0308evast erinevad."}, {"text_idx": "#000014", "text": "Gruppide ehk kogu maja rendihinnapa\u0308ringu saab saata: guesthouse@dirhami.ee"}, {"text_idx": "#000015", "text": "Check \u2013 in alates kell 16:00"}, {"text_idx": "#000016", "text": "Hilisemal saabumisel kuni kella 22:00 palume helistada uksekella vo\u0303i telefonil +372 5682 5901. Alates kella 22:00 \u2013 08:00 helistada numbril +372 5623 4523."}, {"text_idx": "#000017", "text": "Check-out kuni kella 12:00-ni, vo\u0303imalusel iga ja\u0308rgmine tund 10\u20ac."}, {"text_idx": "#000019", "text": "Teil tuleb maksta 100% esimese o\u0308o\u0308 hinnast juhul kui tu\u0308histate vo\u0303i muudate broneeringut hiljem vo\u0303i kohale mitteilmumise to\u0303ttu."}, {"text_idx": "#000020", "text": "Vastavalt toa maksimaalsele mahutavusele on toas lubatud 1 lisavoodi vo\u0303i 1 lapsevoodi."}]